65 000 boetes op SA se paaie – 549 toegesluit | Netwerk24
Archer sit vriendskap met Smith eers op ys
Die opwindende Engelse snelbouler Jofra Archer sê sy vriendskap met Australië se Steve Smith is vergete wanneer hulle teen mekaar op die krieketveld meeding.
20 April 2019 22:24
Meer as 500 motoriste is teen Saterdag laat reeds in die Paasnaweek op Suid-Afrika se paaie in hegtenis geneem – die meeste weens dronkbestuur.
Simon Zwane, woordvoerder vir die Padverkeersorganisasie, het gesê hulle is reg vir Maandag wanneer almal van hul Paasvakansies terugkom.
Volgens hom is 549 motoriste sover in hegtenis geneem – 312 weens dronkbestuur.
Zwane sê ’n man is ook aangehou wat teen 196 km/h op die N14 in Gauteng gery het.
Volgens hom was die paaie Donderdag en Vrydag “geweldig besig” en is daar op die N3 tussen Gauteng en KwaZulu-Natal 92 629 voertuie by die tolhekke getel.
Op die N1 tussen Gauteng en Limpopo is 51 647 voertuie op dieselfde tye getel.
Die verkeerspolisie het 79 padversperrings opgerig en het meer as 65 000 verkeersboetes uitgeskryf. Die meeste was vir spoedoortredings, bestuur sonder ’n rybewys, ongelisensieerde voertuie, bestuur sonder ’n veiligheidsgordel en onpadwaardige voertuie.
Die Padverkeersorganisasie het ’n beroep op motoriste gedoen om hul roete terug goed te beplan en gereeld te stop sodat hulle nie moeg word agter die stuurwiel nie. – News24
Meer oor: Limpopo | Gauteng | Kwazulu-Natal | Dronkbestuur | Padsterftes | Paasnaweek | Boetes